Etter å ha tatt to sølvmedaljer i VM i Sveits i 2003, dominerte hun verdensmesterskapet på hjemmebane i Västerås ett år senere. Hun tok to gull og en sølvmedalje i verdensmesterskapet i 2004. Gullmedaljene kom på distansene langdistanse og stafett. Med seg på stafettriumfen hadde hun Gunilla Svärd og Jenny Johansson. Sølvmedaljen ble tatt på sprintdistansen, der Højsgaard kun ble slått av Simone Niggli-Luder. Hun tok ytterligere to sølvmedaljer og én bronse i perioden 2003-2009, og endte med to gull, fem sølv og én bronse fra VM. I EM-sammenheng har hun to stafettgull (2004 og 2010) og én stafettbronse (2006).